DELICIOUS IN DUNGEON
Di maaari 'to.
Falin…
Mabubuhay ba talaga siyang muli sa ganiyang kondisyon?
Di pa nagagawa 'yon, pero…
Uy, Laios.
Di pa natin alam 'yon.
Dadalhin ko siya sa opisina ng muling pagkabuhay.
Dadalhin mo ba ang lahat ng laman?
Baka may halong buto ng Warg diyan.
Di ko makikilala ang mga 'yon, kaya…
Tutulungan kita.
Sandali!
Mahina ang pagkakadugtong ng kaluluwa at katawan niya ngayon.
Mapanganib ang paggalaw ng mga labi niya.
Mas malaki ang pinsala sa laman,
mas malaki ang pagkakataon na umalis ang kaluluwa sa katawan.
Ang pangunahing dahilan kung bakit nabibigo ang pagkabuhay muli ng patay
ay ang paglisan ng kaluluwa
o ang di kompletong pagpapanumbalik ng katawan sa dati.
Ano na ang gagawin natin?
Dalhin dito ang isang tagabuhay ng patay at dito siya mismo buhayin muli.
Pero kailangang doblehin ang mga calorie sa napinsalang bahagi para buhayin siya.
Kailangan nilang magdala ng maraming sariwang dugo at laman.
-Mabubulok ang mga 'yon papunta rito… -Hindi.
Ano?
Oo.
Marami tayong sariwang dugo at laman dito mismo.
Sandali lang!
Bubuhayin mo ba siya?
Gamit ang laman ng dragon?
Pero di ka dalubhasa sa mahikang pambuhay ng patay, di ba?
Nanahimik ako tungkol dito dahil ayokong matakot kayo.
Pero nagpakadalubhasa ako
sa sinaunang mahika na ipinagbabawal na ngayon.
Sa tingin ko, ito lang ang paraan para maibalik siya.
Di 'to mabuting mahika, pero kahit na.
-Ano? -Itim na mahika?
'Wag. Walang magandang maidudulot 'yan.
Walang mabuti o masama sa mahika.
Ano sa tingin mo, Laios?
Gawin mo, Marcille.
Buhayin mo ulit si Falin.
Ako na'ng bahala. Gagawin ko ang makakaya ko.
Nasisiraan na ba kayo?
Seryoso ka ba na gagamitin mo ang laman ng dragon?
Kadalasan, gumagamit sila ng mga kambing o baboy.
Huli na para magdalawang-isip tungkol dito.
Marcille.
Hangga't maaari, kailangan maging malapit sa dating anyo ang katawan niya,
kaya magsisimula ako sa pagbuo ng kalansay niya.
Naiintindihan ko.
May kaalaman ako sa kalansay ng isang aso.
Gagawin ko ang pagbuo ng kalansay ng isang Warg.
Di na kailangan 'yon, di ba?
Makakatulong 'yon na walang makakaligtaan o magkakamali.
May 200 buto ang normal na tao.
Ibig sabihin, may kulang-kulang 840 na buto rito.
Ano? Ganiyan karami?
Base sa mga bungo, may dalawang Warg dito.
May mga 320 na buto ang katawan ng isang aso.
Mas madali kung magsisimula tayo sa mas simpleng mga buto.
Tadyang ng tao ang mas hugis pabilog.
Susunod, ang gulugod na nakakabit sa mga tadyang.
Madali ito dahil walang katulad ang pagkakabaluktot ng gulugod.
Magiging mahirap ang mga maliliit na buto ng mga kamay at paa.
Hindi ko makita ang pagkakaiba-iba.
Paghiwa-hiwalayin natin sila, simula sa mga kapuna-puna.
Ang buto ng bukong-bukong ang pinakamalaki rito.
Ayusin ang ibang malalaking buto sa paraan na magkasya-kasya sila,
at mayro'n na tayong arko ng talampakan.
Panghuli, ang mga buto ng kamay.
Magsisimula tayo sa pagsasaayos ng mga daliri.
Nakuha ko na!
Ganito, di ba?
Malapit na!
Hindi sa hinlalato ang pinakamahabang metacarpal
pero sa hintuturo.
Panghuli, kailangan nating mahanap ang mga buto sa galang-galangan
na nag-uugnay ng mga daliri sa kaniyang braso.
-Tulong! -Di ka dapat natutuwa rito!
Ayan na.
Tapos na!
MGA KALANSAY NI FALIN AT NG MGA WARG
Di ko alam kung paano sasabihin 'to, pero…
magaganda ang mga kalansay na 'to.
Talagang magaganda na ngayon ang mga kalansay na 'to.
Mukhang mayro'n silang maraming calcium.
Mabubuhay rin ba ang mga Warg nito?
Kaluluwa lang ng mga tao ang nakakulong sa piitan.
Kung hindi, mapupuno ang lugar na 'to
ng mga kaluluwa ng iba't ibang uri na nilalang.
Sa gayon, magsisimula na ako.
O Pilitsham.
O Esdoms. O Villaru.
Casuszameo Rotokt Artumcuks.
O Kunquikeo. Eoktum Kome.
Kemesfo. Aoewauk Aentujon.
Tumao Elm Finktow Kemesfo.
Aoewauk Aentujon.
Tumao Elm Finktow Kemesfo.
Aoewauk Aentujon…
Marcille!
Nawalan siya ng malay.
Ano'ng nangyari?
Gumana ba?
Falin!
Barado ng dugo ang daanan niya ng hangin.
Huminahon ka at idura mo lang.
Ligtas ka na ngayon.
Falin.
Kuya…
Salamat naman.
Ang ginaw…
Tama, ang baluti ko!
Pasensiya na! Hanapan kita ng maisusuot.
Falin, ayos ka lang ba?
Di ka ba nasaktan?
Mabuti 'yan.
Marcille.
Marcille!
Ano'ng nangyari kay Falin?
Nabuhay siya ulit.
Pero medyo tuliro pa siya.
Falin!
Salamat!
Mabuti naman!
Marcille…
Chil…
Kumusta na siya?
Mukhang nalilito pa siya.
Tama. Ipapakilala ko siya.
Ito si Senshi.
Ang laki ng naitulong niya sa paglalakbay namin.
Kumusta, Falin.
Masaya akong makilala ka.
Sen…
Tara't magluto na tayo!
Hay, salamat!
Gumaan talaga ang pakiramdam ko!
Marcille.
Kaya ko naman linisin ang sarili ko.
Gusto ko lang siguraduhin na bumalik sa dating anyo ang balat mo.
Nakikiliti ako, e!
May pasa ka rito!
Nadapa ako niyan
at tumama ang baba ko sa gilid ng mga hagdan noong bata pa ako.
Hay.
Marcille, mas maputla ka pa kaysa sa 'kin.
Nauubusan lang ako ng mahika.
Magiging maayos ako kung makakakain at makakapahinga na ako nang kaunti…
Ano'ng ginagawa mo?
Gusto ko lang ibahagi sa 'yo ang mahika ko.
'Wag na.
Wala ka pang sapat na mahika ngayon para ibahagi.
Pero mayro'n.
Napakaganda ng pakiramdam ko.
Nararamdaman ko ang daloy ng kapangyarihan ko.
Pero parang gumagaling ka pa lang ngayon sa isang sakit,
kaya't iwasan mo munang gumamit ng mahika,
hanggang sa tuluyan ka ng gumaling, kuha mo?
Namatay ako, di ba?
Di ko maalala ang nangyari.
Ano ba talaga ang nangyari?
Pagod na pagod at sugatan ang lahat.
At bakit nandito ang Pulang Dragon?
Ligtas ba sina Namari at Shuro?
Kung nagpakahirap ang lahat dahil sa 'kin, ibig sabihin…
Di 'yon…
At ano'ng mayro'n sa pabilog na mahikang 'yon?
Mukhang hindi maganda 'yon.
Kung napilitan kang gumamit ng gano'n dahil sa 'kin…
Ayos lang 'yon!
Oo, malaking pagsubok ang pagpunta rito, at nahirapan nga ako.
Pero ngayon, mga kuwento na lang ito na tatawanan mo
dahil naging maayos ang kinalabasan ng lahat!
Kaya 'wag kang mag-alala tungkol do'n.
Wala kaming pinagsisisihan.
Sabay-sabay nating burahin ang pabilog na mahika,
at magiging maayos na ang lahat.
Sa ngayon…
ang paglalakbay pabalik ang dapat nating alalahanin.
Paano na ang mga damit mo?
At kailangan kong labhan at patuyuin 'yong sa akin.
Sa totoo lang, kung di dahil sa mga palakang 'yon…
Palaka?
Ano na ang plano ngayon?
Babalik tayo sa itaas.
Di na natin puwedeng gamitin ang mahika sa pagbabalik
o ang lihim na daanan ng mga orc.
Kailangan nating tahakin ang pangunahing daan pabalik sa kastilyo.
Di 'yon ang ibig kong sabihin.
Kahit na niligtas mo ang kapatid mo, wala ka pa ring pera.
Mayro'n akong nakatabi sa bangko.
Pero wala kang sagisag, di ba?
At para makakuha ulit, aabutin pa ng isang buwan.
Problema nga 'yan.
At 'yong Marcille na 'yon!
Alam mo ba, Laios?
Na kaya niyang gumamit ng itim na mahika?
Hindi naman niya nakukuwento,
pero nabanggit niya na gusto niyang siyasatin ang piitan
para sa pag-aaral niya.
Naisip ko na kakaiba 'yon.
Bakit naman makikipagsapalaran sa piitan
ang isang engkantada na di naman desperado?
Di naman siguro siya isa mga itim na engkantada, 'no?
Sana hindi 'to maging mitsa ng gulo.
Sino'ng tinatawag n'yo na itim na engkantada?
Ibig kong sabihin, kung di 'to nakapipinsala,
di naman 'to ipagbabawal, di ba?
Di nakapipinsala?
Maaring gamitin sa pagpapahirap ang mahikang pampagaling.
Kagaya ng isang patalim, depende kung paano mo 'to gagamitin.
Pinag-aralan ko ang mga ipinagbabawal na sining para sa kabutihan ng tao.
Hindi ko kailangang makonsiyensiya.
Pero tungkol sa paraan na ginamit ko sa pagpapabuhay muli,
mas maganda kung kalilimutan na natin lahat 'yon.
Nakokonsiyensiya ka pala ro'n!
Hindi bale na. Nangyari na, e.
Siyanga pala…
Nasaan si Senshi?
Naghahanda siguro ng karne ng dragon.
Nadaanan ko si G. Senshi na may dalang isang palayok at ilang panggatong.
Di ba? Sabi sa inyo, e. Naghahanda na siya para magluto.
Luto…
Malapit sa dragon?
-Masama 'to! -Masama 'to!
Ano'ng problema?
No'ng binuksan ang dragon, nabuksan din ang lagayan ng gatong.
Kung gagawa siya ng apoy roon…
Senshi!
Itigil mo 'yan!
Senshi!
Buhay tayo.
Mahikang pandepensa ba 'to?
Falin, ikaw ba ang may gawa nito?
Siguro nga.
Nang gano'n kabilis?
Walang ora-orasyon?
Di ko alam.
Naramdaman ko lang na kailangan kong protektahan ang lahat at…
Ang galing.
Parang bugso lang ng damdamin, ano?
Kung sana nagkaroon tayo ng gano'ng lakas noong nakipaglaban tayo sa Pulang Dragon.
Gayumpaman, kakasalba pa lang sa 'yo,
kaya 'wag ka munang gagamit ng mahika, kuha mo?
Nagulat ako roon.
Sinabi ko sa 'yo na bumubuga ng apoy ang mga dragon
mula sa sarili nilang gatong, di ba?
Sinindihan ng apoy mo ang gatong na 'yon.
Ayaw mamatay ang apoy.
Nasusunog ang taba sa katawan niya.
Mamamatay rin 'yan.
Hanggang mangyari 'yan, di ko makukuha ang karne nito.
Sayang naman.
Baka puwede ko 'tong gamitin sa pagluluto.
Ihalo ang arina, pampaalsa, asin, at tubig, at masahin nang mabuti.
Itabi muna nang ilang sandali at…
Maligo ka muna.
Unatin at ihugis ang masa,
pagkatapos dagdagan ng mga sangkap sa ibabaw.
Budburan ng arina ang balat ng dragon,
pagkatapos, ilagay ang mga 'to sa loob ng dragon.
Putulin ang dulo ng buntot.
Sayang naman!
Talupan at gamitin 'to sa paggawa ng sabaw.
Hiwain sa maraming bloke ang karne at ilagay sa mainit na kaliskis ng dragon
hanggang maging parang kulay-ginto.
Pagkatapos, ibabad sa sarsa.
Luto na!
SABAW NG BUNTOT NG DRAGON
ONION PIZZA INIHAW NA PULANG DRAGON
Mukhang masarap!
Puwede na ba tayong kumain?
-Siyempre, hindi! -Siyempre, hindi!
Ang sarap!
Parang ito ang una pagkain ko sa loob ng mahabang panahon.
Mabuti!
Ikaw naman ang magpakabusog dito.
Mabuti 'to.
Mukhang tuwang-tuwa siya.
Ang kunat nito pero parang pamilyar ang lasa.
Anong lasa 'to?
Di naman parang karneng baka o baboy.
Pinapaalala sa 'kin ng lasang 'to…
parang Buhay na Baluti, ano sa tingin n'yo?
Gano'n ba?
Pero hindi amoy kalawang 'to.
Pero mas malambot ang karne ng Kelpie at palaka.
Kung ano man, parang Basilisk ito.
Ano sa tingin mo, Laios?
Hindi ko alam 'yang pinagsasasabi n'yo.
Itong matingkad na pula!
Ang katigasan!
Malasang-malasa!
Walang katapat ang bawat katangian!
Unang-una, bakit ikokompara ang lasa ng dragon sa ibang nilalang?
Ito ang lasa ng isang dragon!
A, Falin.
Alam mo na siguro 'to, pero…
Di namin kayang bumili ng pagkain, kaya halimaw ang kinakain namin.
Ang galing naman niyan.
Ang galing!
Anong mga halimaw ang kinain n'yo? Paano n'yo niluto ang mga 'yon?
Mukhang di natin kailangang mag-alala.
Ito mismo ang kinakatakutan ako!
Una, kumain kami ng Malaking Alakdan at isang Dita.
Pati ang Naglalakad na Kabute.
Isang Naglalakad na Kabute?
Umani pa nga kami ng gulay mula sa mga Golem.
Paano ang Taong-Isda?
Di namin tinikman 'yon.
Pero kumain kami ng Buhay na Baluti.
Ano? Anong parte ang kinain n'yo?
A, langkay-langkay lang 'yon ng mga pakang may suot na talukab at…
Di ba mas simple kung ipapakita na lang natin sa kaniya?
Ano 'to?
Bakit di mo sinabi sa 'min 'to?
Pasensiya na.
Ang cute. Isa ba 'tong suso?
Bumalik siya sa loob.
Gumagalaw 'to ng kusa?
Talaga ba?
Pasensiya na.
Plano ko sanang itago muna 'to hanggang makahanap ako ng ibang sandata.
Pero di ko na inalis dahil nakakatulong ang reaksiyon nito sa ibang halimaw.
Kaya pala nagiging matalas ang pag-iisip mo paminsan-minsan.
Dapat pinasuri natin 'to kay Namari.
Sa sitwasyong 'yon, sang-ayon ako na wala kang magagawa
kung hindi gamitin ang espada.
Pero di ka dapat nagpapasiyang mag-isa.
Ang pagkawala ng tiwala mula sa kasamahan ang pinakamalaking pinsala.
Naging pabaya ako. Di na mauulit 'to.
E, ano ang gagawin mo riyan?
Gusto ko itong gamitin hanggang makahanap ako ng ibang sandata.
Puwede ko 'to ilubog sa tubig para lunurin ang nilalang.
Kailangan kong kalasin ang espada para alisin 'to,
kaya mabubulok din 'to sa loob.
Hindi maganda 'yon.
Tingnan na lang muna natin sa ngayon.
Ikaw ang nagsabi na mapanganib ang mga halimaw.
Di ko naman nakalimutan 'yon.
Pero akala ko napaamo ko na 'to
at puwede rin mapakinabangan.
Pero di naman nangyari 'yon.
Mukhang imposible ngang gumamit ng isang buhay na halimaw.
Ano'ng lasa niyan?
Gusto mong tikman?
Sige!
Maraming pintuan, pero dalawa lang ang lagusan palabas.
Wala tayong dapat alalahanin sa mga biglaang pag-atake.
Mukhang komportable na sa bahay na 'to.
Pero napapaisip ako kung bakit mayro'n itong pitong kubeta.
Sige. Dito na tayo matulog.
Hay, salamat!
Matagal-tagal na mula nang makatulog ako sa kama!
Kailangan pa rin nating gawing kumot ang mga ginagamit natin sa pagtulog.
Pasensiya na pagpasok sa tahanan mo nang walang paalam.
Aalis din kami agad matapos magpahinga.
Ano'ng problema?
Mukhang tagarito siya.
Sabi niya puwede raw muna tayo rito.
Gano'n ba?
Mabuti naman.
Kulang tayo ng matutulugan,
kaya tumabi ka na lang sa 'kin pag pabalik na tayo.
Huli tayong nagtabi no'ng nag-aaral pa tayo!
Kasya kayo tayong dalawa?
Lumaki na ako mula noon.
Ikaw talaga!
Para sa 'kin, bata ka pa rin!
Masaya talaga akong makita kang muli.
Ako rin.
Magpapaalam lang ako kay Kuya bago matulog.
Laios.
Falin.
Ang pilat na 'yan…
Nagpadalos-dalos ka na naman, 'no?
Bakit mo…
Lilinawin ko lang, ikaw ang unang nagpadalos-dalos.
Kaya kasalanan mo kung bakit nagkaganito ang lahat!
Ano?
'Wag na 'wag mo nang uulitin 'yon!
Di ko na nga maalala ang ginawa ko.
Di ko na uulitin 'yon.
Matulog ka nang mahimbing, Kuya Laios.
Matulog ka nang mahimbing, Falin.
Tagapagsalin ng subtitle: Andrew Jan Novera